Pentru credincioşii creştini ortodocşi astăzi a început Postul mare, de dinaintea sărbătorilor de Paşti – perioada de 40 de zile asociată cu anumite restricţii alimentare, dar care ar trebui să fie mai ales un prilej de a adopta o atitudine care să ducă spre echilibru, spune preotul Sebastian Hogea:
Sebastian Hogea: În primul rând, să ne gândim la sufletul nostru, la ceea ce ne afectează din punct de vedere uman. Faptul că te abţii de la numite mâncăruri zilnic şi nu împleteşti lucrul acesta cu partea sufletească, nu ajută foarte mult. O formă de post este să taci; înseamnă să nu jignim pe nimeni, să nu urâm pe nimeni. Să nu vorbim în dublu sens şi să nu stârnim în cei de lângă noi mândria. Să nu-l facem pe cel de lângă noi din cuvinte să apară că este mai mare. De exemplu, eu am o vorbă pe care o spun de multe ori, mai ales în perioada de post, referitor la raporturile dintre oameni: să nu ungem niciodată cum miresme trupurile şefilor, pentru că odată cu pierderea funcţiei, apare râncezeală. Asta este valabil pentru toată lumea cu care ne întâlnim.